Stilius (žurnalas)

Stilius – didžiausio Lietuvos dienraščio „Lietuvos rytas“ priedas kassavaitinis žurnalas. Leidžiamas nuo 1997 m. lapkričio 21 d.

Kasmet rengia Lietuvos Metų moters rinkimushttps://zyme.lrytas.lt/stiliaus-metu-moteris .

 Auditorija 
Didžiausias žurnalo auditorijos augimas pastebimas 16-24 amžiaus skaitytojų grupėje – 26 proc. 35-44 m. amžiaus grupės auditorijos augimas – 11,36 proc. Remiantis 2020 m. „Kantar“ skaitytojų auditorijos tyrimais, žurnalas „Stilius” pateko tarp penkių populiariausių 2020 m. Lietuvos savaitraščių.KANTAR, 2020Atsinaujinęs „Stilius“ – skaitomiausių žurnalų penketuke, lrytas.lt. Nuoroda tikrinta 2021-04-13.

 Redakcija 
Ilgametė „Stiliaus“ redaktorė – Liuminata Vainauskienė.

Nuo 2019 m. liepos mėn. pradžios žurnalui ėmė vadovauti Edvardas Žičkus. Jis pakeitė motinystės atostogų išėjusią Liuminatą Vainauskienę.Edvardas Žičkus tapo naujuoju žurnalo „Stilius“ redaktoriumi, Delfi.lt, 2019-07-02. Nuoroda tikrinta 2021-04-13.

Per daugiau nei 20-metį žurnalo redakcijoje tekstus kūrė G. Bradauskienė (red.), J. Jurkevičienė, D. Kaikarytė, J. Ogulevičiūtė, A. Ostasevičienė, V. Grigas, V. Gogelienė, A. Vileikienė, D. Leibrikaitė ir t. t.

Pastaraisiais metais žurnalui rašo žurnalistės Laura Bulvydė, Indrė Zigmantė, Indrė Šlikaitė, Karina Pukaitė, Agnė Mačiulytė, Laima Lavaste, Rūta Peršonytė, Eglė Puškorė ir kt.

 Lietuvos Metų moters rinkimai 
„Stilius“ kasmet rengia Lietuvos Metų moters rinkimus.

Lietuvos metų moterys: 1999 m. – pirmoji ponia Alma Adamkienė, 2000 m. – Lietuvos tautinio olimpinio komiteto prezidentė Daina Gudzinevičiūtė, 2001 m. – pasaulinio garso operos solistė, Lietuvos operos primadona Violeta Urmanavičiūtė-Urmana, 2002 m. –  Lietuvos visuomenės veikėja Agnė Zuokienė, 2003 m. – šokių kolektyvo „Žuvėdra“ įkūrėja ir ilgametė vadovė Skaistutė Idzelevičienė, 2004 m. – teisininkė, Lietuvos politinė ir visuomenės veikėja, Europos Parlamento narė, ilgametė LR socialinės apsaugos ir darbo ministrė Vilija Blinkevičiūtė, 2005 m. – žurnalistė Audronė Urbonaitė, 2006 m. – bankininkė Ramunė Zabulienė, 2007 m. – Lietuvos ir Didžiosios Britanijos teatro ir operos režisierė, prodiuserė Dalia Ibelhauptaitė, 2008 m. – Galerijos „Vartai“ savininkė Nida Rutkienė, 2009 m. –  gydytoja, Lietuvos politinė bei visuomenės veikėja, LR Seimo pirmininkė, buvusi ministrė Irena Degutienė, 2010 m. – teisininkė, Vaiko teisių apsaugos kontrolierė Edita Žiobienė, 2011 m. –  Lietuvos televizijos režisierė, scenaristė, aktorė Galina Dauguvietytė, 2012 m. – žurnalistė ir knygų autorė Laima Lavaste, 2013 m. – Lietuvos žurnalistė, publicistė, TV laidų vedėja, prodiuserė, visuomenės veikėja Edita Mildažytė, 2014 m. – dainininkė Džordana Butkutė, 2015 m. – rašytoja Kristina Sabaliauskaitė, 2016 m. – Lietuvos pedagogė ir verslininkė Austėja Landsbergienė, 2017 m. – dainininkė Erica Jennings, 2018 m. – Baltijos ir Amerikos klinikos savininkė Inga Malinauskienė, 2019 m. – operos solistė Asmik Grigorian, 2020 m. – infekcinių ligų gydytoja, VU profesorė Ligita Jančorienė.

 Išnašos 

 Nuorodos 
 www.lrytas.lt
 „Stilius“ internete

Kategorija:Lietuvos moterų spauda
Kategorija:Lietuvos žurnalai
Kategorija:Lietuvos rytas